nibzard/narodne-novine-full-text-markdown huggingface dataset:
## Odluka o imenovanju zamjenice državnog pravobranitelja Osječko-baranjske županije, Ispostava u Našicama

### NN 121/1999 (19.11.1999.), Odluka o imenovanju zamjenice državnog pravobranitelja Osječko-baranjske županije, Ispostava u Našicama

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
35. stavka 3. Zakona o državnom pravobraniteljstvu (»Narodne
novine«, br. 75/95), Zastupnički dom Hrvatskoga državnog
sabora na sjednici 12. studenoga 1999., donio je

## ODLUKU

### O IMENOVANJU ZAMJENICE DRŽAVNOG PRAVOBRANITELJA OSJEČKO-BARANJSKE ŽUPANIJE, ISPOSTAVA U NAŠICAMA

I.

Za zamjenicu državnog pravobranitelja Osječko-baranjske
županije, Ispostava u Našicama, imenuje se MILENA HOLJEVAC.

II.

Imenovana je dužna stupiti na dužnost zamjenice državnog
pravobranitelja Osječko-baranjske županije, Ispostava
u Našicama, u roku od 30 dana od dana imenovanja.

Klasa: 713-02/99-12/02
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1954
## Pravilnik o izmjeni i dopuni Pravilnika o uvjetima za davanje u zakup zdravstvenih ustanova primarne zdravstvene zaštite i lječilišta

### NN 121/1999 (19.11.1999.), Pravilnik o izmjeni i dopuni Pravilnika o uvjetima za davanje u zakup zdravstvenih ustanova primarne zdravstvene zaštite i lječilišta

# MINISTARSTVO ZDRAVSTVA

Na temelju članka 188. stavka 2. Zakona o zdravstvenoj
zaštiti (»Narodne novine«, broj 1/97 - pročišćeni
tekst) ministar zdravstva donosi

## PRAVILNIK

### O IZMJENI I DOPUNI PRAVILNIKA O UVJETIMA ZA DAVANJE U ZAKUP ZDRAVSTVENIH USTANOVA PRIMARNE ZDRAVSTVENE ZAŠTITE I LJEČILIŠTA

Članak 1.

U Pravilniku o uvjetima za davanje u zakup zdravstvenih ustanova
primarne zdravstvene zaštite i lječilišta (»Narodne
novine«, broj 6/96, 29/97, 1/98 i 45/99) u članku
14. stavku 1. podstavku 8. riječi: »radiologije i«
brišu se.

Članak 2.

U članku 15. iza podstavka 8. dodaje se podstavak 9. koji
glasi:

»- prostorije i medicinsko-tehnička i druga oprema
dijagnostičke djelatnosti radiologije«.

Članak 3.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/99-01/0033
Urbroj: 534-02-30-99-0003
Zagreb, 11. studenoga 1999.

Ministar
**prof. dr. sc. Željko Reiner,** v. r.

Pravilnik, NN 121/1999-1957
## Pravilnik o službenoj iskaznici inspektora u urbanističkoj inspekciji

### NN 122/1999 (23.11.1999.), Pravilnik o službenoj iskaznici inspektora u urbanističkoj inspekciji

# MINISTARSTVO PROSTORNOG UREĐENJA, GRADITELJSTVA I STANOVANJA

Na temelju članka 25. stavka 2. Zakona o sustavu državne
uprave (»Narodne novine«, broj 75/93, 92/96 i 48/99)
a u svezi s člankom 47. Zakona o prostornom uređenju
(»Narodne novine«, broj 30/94, 68/98 i 35/99), ministar
prostornog uređenja, graditeljstva i stanovanja, donosi

## PRAVILNIK

### O SLUŽBENOJ ISKAZNICI INSPEKTORA U URBANISTIČKOJ INSPEKCIJI

Članak 1.

Ovim pravilnikom propisuje se sadržaj i oblik, te način
izdavanja i uporaba službene iskaznice inspektora u urbanističkoj
inspekciji u Ministarstvu prostornog uređenja, graditeljstva
i stanovanja (u daljnjem tekstu: Ministarstvo).

Članak 2.

(1) Službena iskaznica (u daljnjem tekstu: iskaznica) izrađena
je od otpornog materijala svijetloplave boje.

(2) Sadržaj, oblik i veličina iskaznice prikazan je
na obrascima službenih iskaznica koji su tiskani uz ovaj
pravilnik i čine njegov sastavni dio.

Članak 3.

Iskaznicu izdaje Ministarstvo.

Članak 4.

(1) O izdanim iskaznicama inspektora u urbanističkoj inspekciji
vodi se evidencija u Ministarstvu.

(2) Evidencija iz stavka 1. ovog članka sadrži: ime
i prezime osobe kojoj je izdana iskaznica, broj iskaznice, evidencijski
broj, datum izdavanja, datum povratka, potpis inspektora, te napomenu
u svezi s izdavanjem i uporabom iskaznice.

Članak 5.

(1) Inspektor koji izgubi iskaznicu ili na drugi način
ostane bez iskaznice, dužan je o tome odmah obavijestiti
neposrednog čelnika.

(2) Nova iskaznica će se izdati nakon što je izgubljena
ili na drugi način nestala iskaznica oglašena u »Narodnim
novinama« nevažećom.

(3) Sukladno stavku 2. ovog članka troškove oglašavanja
u »Narodnim novinama« i izdavanja nove iskaznice snosi
Ministarstvo, koje može zahtijevati naknadu troškova
od inspektora.

Članak 6.

(1) Inspektor je dužan prilikom primitka rješenja o
rasporedu na drugo službeničko mjesto odnosno prestanka
radnog odnosa u Ministarstvu, predati iskaznicu neposrednom čelniku.

(2) Inspektor protiv kojeg je pokrenuta istraga ili je podignuta
optužnica, dužan je do okončanja postupka predati
iskaznicu neposrednom čelniku.

Članak 7.

(1) Iskaznice izdane na temelju ranijih propisa će se zamijeniti
iskaznicama propisanim ovim pravilnikom u roku od 30 dana od dana
stupanja na snagu ovog pravilnika.

(2) Prilikom zamjene iskaznice inspektori su dužni predati
dosadašnje iskaznice neposrednom čelniku.

Članak 8.

Danom stupanja na snagu ovog pravilnika prestaje važiti »Pravilnik
o službenoj iskaznici urbanističkog inspektora«
(»Narodne novine« br. 57/94).

Članak 9.

Ovaj pravilnik stupa na snagu osmog dana od dana objave u »Narodnim
novinama«.

Klasa: 362-01/99-03/0001
Urbroj: 531-01/99-1
Zagreb, 17. studenoga 1999.

Ministar
**mr. sc. Marko Širac,** v. r.

![](dodatni/371477.gif)

![](dodatni/371478.gif)

Pravilnik, NN 122/1999-1964
## Pravilnik o izmjeni Pravilnika o uvjetima i načinu postupanja s narkoticima i psihotropnim tvarima, postupku davanja suglasnosti za uvoz i izvoz narkotika i psihotropnih tvari, te uvjetima i načinu pr

### NN 122/1999 (23.11.1999.), Pravilnik o izmjeni Pravilnika o uvjetima i načinu postupanja s narkoticima i psihotropnim tvarima, postupku davanja suglasnosti za uvoz i izvoz narkotika i psihotropnih tvari, te uvjetima i načinu pr

# MINISTARSTVO ZDRAVSTVA

Na temelju članka 30. stavka 3. i 4., članka 38.
stavka 2., članka 44. i članka 45. stavka 2. Zakona
o lijekovima i medicinskim proizvodima (»Narodne novine«,
broj 124/97), ministar zdravstva donosi

## PRAVILNIK

### O IZMJENI PRAVILNIKA O UVJETIMA I NAČINU POSTUPANJA S NARKOTICIMA I PSIHOTROPNIM TVARIMA, POSTUPKU DAVANJA SUGLASNOSTI ZA UVOZ I IZVOZ NARKOTIKA I PSIHOTROPNIH TVARI, TE UVJETIMA I NAČINU PROMETA I VOÐENJA OČEVIDNIKA PROMETA NARKOTIKA I PSIHOTROPNIH TVARI

Članak 1.

U Pravilniku o uvjetima i načinu postupanja s narkoticima
i psihotropnim tvarima, postupku davanja suglasnosti za uvoz i
izvoz narkotika i psihotropnih tvari, te uvjetima i načinu
prometa i vođenja očevidnika prometa narkotika i psihotropnih
tvari (»Narodne novine«, broj 62/99) članak 23.
mijenja se i glasi:

»Očevidnici iz članka 20. i 21. ovoga Pravilnika
moraju se voditi kroz knjigu evidencije koja ima ovjeren broj
stranica ili putem računala.

Ako se očevidnici vode putem računala, svaki podatak
sukladno članku 21. ovog Pravilnika u očevidniku
treba izlistati, ovjeriti žigom ljekarne i potpisom ljekarnika,
označiti stranicu rednim brojem i pohraniti.

Ako se očevidnici iz stavka 1. ovoga članka vode
putem računala mora postojati zaštita od neovlaštenog
ulaska u bazu podataka, te registracija svakog unosa ili pregleda
baze podataka o osobi koja je taj posao obavljala.

Očevidnici iz stavka 1. ovoga članka obvezno se
čuvaju pet godina«.

Članak 2.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-01/99-01/0002
Urbroj: 534-02-30-99-0003
Zagreb, 15. studenoga 1999.

Ministar
**prof. dr. sc. Željko Reiner,** v. r.

Pravilnik, NN 122/1999-1965
## Pravilnik o izmjeni Pravilnika o mjeriteljskim zahtjevima za uređaje s valjcima kojima se provjerava kočna sila po obodu kotača kod vozila na motorni pogon i priključnih vozila

### NN 122/1999 (23.11.1999.), Pravilnik o izmjeni Pravilnika o mjeriteljskim zahtjevima za uređaje s valjcima kojima se provjerava kočna sila po obodu kotača kod vozila na motorni pogon i priključnih vozila

# DRŽAVNI ZAVOD ZA NORMIZACIJU I MJERITELJSTVO

Na temelju članka 22. Zakona o mjeriteljskoj djelatnosti
(»Narodne novine« br. 11/94), ravnatelj Državnog
zavoda za normizaciju i mjeriteljstvo donosi

## PRAVILNIK

### O IZMJENI PRAVILNIKA O MJERITELJSKIM ZAHTJEVIMA ZA UREÐAJE S VALJCIMA KOJIMA SE PROVJERAVA KOČNA SILA PO OBODU KOTAČA KOD VOZILA NA MOTORNI POGON I PRIKLJUČNIH VOZILA

Članak 1.

U Pravilniku o mjeriteljskim zahtjevima za uređaje s valjcima
kojima se provjerava kočna sila po obodu kotača
kod vozila na motorni pogon i priključnih vozila (»Narodne
novine« br. 93/96) mijenja se članak 20. i glasi:

»Uređaji s valjcima starije proizvodnje koji su u uporabi
u stanicama za tehnički pregled vozila, a koji nemaju tipno
odobrenje iz članka 19. ovoga pravilnika mogu se upotrebljavati
i podnositi na ovjeravanje do 31. prosinca 1999. godine«.

Članak 2.

Ovaj Pravilnik se objavljuje u »Narodnim novinama«,
a stupa na snagu osmoga dana od dana objave.

Klasa: 011-02/99-04/12
Urbroj: 558-03/7-99-1
Zagreb, 16. studenoga 1999.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing**. v. r.

Pravilnik, NN 122/1999-1966
## Odluka o razrješenju Izbornog povjerenstva Republike Hrvatske

### NN 122/1999 (23.11.1999.), Odluka o razrješenju Izbornog povjerenstva Republike Hrvatske

# USTAVNI SUD REPUBLIKE HRVATSKE

Na temelju članka 53. stavaka 3. i 4. Zakona o izborima
zastupnika u Hrvatski državni sabor (»Narodne novine«,
broj 116/99) Ustavni sud Republike Hrvatske u sastavu dr. sc.
Jadranko Crnić, predsjednik te suci Zdravko Bartovčak,
dr. sc. Velimir Belajec, dr. sc. Nikola Filipović, Ante
Jelavić Mitrović, mr. sc. Vojislav Kučeković,
Jurica Malčić, mr. sc. Hrvoje Momčinović,
Ivan Marijan Severinac, Milan Vuković i Mladen Žuvela,
na sjednici Suda održanoj 19. studenog 1999. godine, donio
je

## ODLUKU

### O RAZRJEŠENJU IZBORNOG POVJERENSTVA REPUBLIKE HRVATSKE

I.

Razrješava se Izborno povjerenstvo Republike Hrvatske koje
je Ustavni sud Republike Hrvatske svojom odlukom broj: Su-41/1997-3
imenovao na sjednici održanoj 7. veljače 1997. godine
u sastavu:

1. IVAN MRKONJIĆ, predsjednik Upravnog suda Republike Hrvatske,
predsjednik;

2. ALEMKA BRKLJAČIĆ-RADANČEVIĆ, sutkinja
Upravnog suda Republike Hrvatske, član;

3. VJERA DELIĆ, sutkinja Vrhovnog suda Republike Hrvatske,
član;

4. STANKO HAUTZ, sudac Vrhovnog suda Republike Hrvatske, član;

5. MLADEN TURKALJ, sudac Upravnog suda Republike Hrvatske, član.

II.

1. JAKOB MILETIĆ, sudac Vrhovnog suda Republike Hrvatske,
zamjenik predsjednika;

2. Mr. JASNA BREŽANSKI, sutkinja Vrhovnog suda Republike
Hrvatske, zamjenica člana;

3. BORIS GUTTMANN, sudac Vrhovnog suda Republike Hrvatske, zamjenik
člana;

4. BRANKO HRVATIN, sudac Županijskog suda u Zagrebu, zamjenik
člana;

5. MILJENKA PAJALIĆ, sutkinja Upravnog suda Republike Hrvatske,
zamjenica člana.

III.

Ova odluka objavit će se u »Narodnim novinama«

Broj: Su-108/1999
Zagreb, 19. studenoga 1999.

USTAVNI SUD REPUBLIKE HRVATSKE

Predsjednik **dr. sc. Jadranko Crnić,** v. r.

Odluka, NN 122/1999-1970
## Odluka o imenovanju članova i zamjenika Državnog izbornog povjerenstva

### NN 122/1999 (23.11.1999.), Odluka o imenovanju članova i zamjenika Državnog izbornog povjerenstva

# USTAVNI SUD REPUBLIKE HRVATSKE

Na temelju članka 53. stavaka 3. i 4. Zakona o izborima
zastupnika u Hrvatski državni sabor (»Narodne novine«,
broj 116/99) Ustavni sud Republike Hrvatske u sastavu dr. sc.
Jadranko Crnić, predsjednik te suci Zdravko Bartovčak,
dr. sc. Velimir Belajec, dr. sc. Nikola Filipović, Ante
Jelavić Mitrović, mr. sc. Vojislav Kučeković,
Jurica Malčić, mr. sc. Hrvoje Momčinović,
Ivan Marijan Severinac, Milan Vuković i Mladen Žuvela,
na sjednici Suda održanoj 19. studenog 1999. godine, donio
je

## ODLUKU

### O IMENOVANJU ČLANOVA I ZAMJENIKA DRŽAVNOG IZBORNOG POVJERENSTVA

I.

Predsjednik Državnog izbornog povjerenstva je po položaju
predsjednik Vrhovnog suda Republike Hrvatske gospodin MARIJAN
RAMUŠĆAK.

II.

Imenuju se članovi Državnog izbornog povjerenstva:

1. ALEMKA BRKLJAČIĆ-RADANČEVIĆ, sutkinja
Upravnog suda Republike Hrvatske, za člana;

2. VJERA DELIĆ, sutkinja Vrhovnog suda Republike Hrvatske,
za člana;

3. STANKO HAUTZ, sudac Vrhovnog suda Republike Hrvatske, za člana;

4. MLADEN TURKALJ, sudac Upravnog suda Republike Hrvatske, za
člana.

III.

1. JAKOB MILETIĆ, sudac Vrhovnog suda Republike Hrvatske,
za zamjenika predsjednika;

2. Mr. JASNA BREŽANSKI, sutkinja Vrhovnog suda Republike
Hrvatske, za zamjenicu člana;

3. BORIS GUTTMANN, sudac Vrhovnog suda Republike Hrvatske, za
zamjenika člana;

4. BRANKO HRVATIN, sudac Županijskog suda u Zagrebu, za
zamjenika člana;

5. MILJENKA PAJALIĆ, sutkinja Upravnog suda Republike Hrvatske,
za zamjenicu člana.

IV.

Ova odluka objavit će se u »Narodnim novinama«.

Broj: Su-108/1999-2
Zagreb, 19. studenoga 1999.

USTAVNI SUD REPUBLIKE HRVATSKE

Predsjednik **dr. sc. Jadranko Crnić,** v. r.

Odluka, NN 122/1999-1971
## Pravilnik o izmjenama Pravilnika o diplomatskim i službenim putovnicama i vizama Republike Hrvatske

### NN 123/1999 (25.11.1999.), Pravilnik o izmjenama Pravilnika o diplomatskim i službenim putovnicama i vizama Republike Hrvatske

# MINISTARSTVO VANJSKIH POSLOVA

Na temelju članka 51. točka 1., 2., 3., 5. i 6.
Zakona o putnim ispravama hrvatskih državljana (»Narodne
novine« broj 77/99) ministar vanjskih poslova, uz suglasnost
ministra unutarnjih poslova, donosi

## PRAVILNIK

### O IZMJENAMA PRAVILNIKA O DIPLOMATSKIM I SLUŽBENIM PUTOVNICAMA I VIZAMA REPUBLIKE HRVATSKE

Članak 1.

U Pravilniku o diplomatskim i službenim putovnicama i vizama
Republike Hrvatske (»Narodne novine«, broj 116/99),
članak 27. stavak 1. mijenja se i glasi:

»U obrascu diplomatske i službene putovnice, u prostor
za strojno čitanje upisuju se sljedeći podaci:

 1. oznaka vrste putne isprave i to za diplomatsku putovnicu
»PD«, a za službenu putovnicu »PS«

 2. oznaka države (HRV)

 3. prezime

 4. ime

 5. broj putovnice

 6. državljanstvo (HRV)

 7. datum rođenja

 8. spol (M/F)

 9. rok važenja

10. JMBG.«

Članak 2.

Ovaj Pravilnik stupa na snagu 1. siječnja 2000. godine.

Klasa: 011-02/99-03/03
Urbroj: 521-03-05-02/01-99-12
Zagreb, 12. studenoga, 1999.

Potpredsjednik Vlade i
ministar vanjskih poslova
**dr. Mate Granić,** v. r.

Pravilnik, NN 123/1999-1974
## Odluka Ustavnog suda Republike Hrvatske, broj U-VIII-1017/1999 od 26. studenoga 1999.

### NN 124/1999 (26.11.1999.), Odluka Ustavnog suda Republike Hrvatske, broj U-VIII-1017/1999 od 26. studenoga 1999.

# USTAVNI SUD REPUBLIKE HRVATSKE

Ustavni sud Republike Hrvatske u sastavu dr. Jadranko Crnić,
predsjednik Suda te suci Zdravko Bartovčak, dr. Velimir
Belajec, dr. Nikola Filipović, Ante Jelavić Mitrović,
mr. Vojislav Kučeković, Jurica Malčić,
mr. Hrvoje Momčinović, Ivan Marijan Severinac, Milan
Vuković i Mladen Žuvela, odlučujući o
prijedlogu Vlade Republike Hrvatske za utvrđivanje privremene
spriječenosti Predsjednika Republike Hrvatske dr. Franje
Tuđmana u obavljanju dužnosti Predsjednika Republike
Hrvatske, na sjednici održanoj 26. studenoga 1999. godine,
donio je

## ODLUKU

I. Utvrđuje se privremena spriječenost Predsjednika
Republike Hrvatske dr. Franje Tuđmana za obavljanje dužnosti
Predsjednika Republike Hrvatske.

II. U smislu članka 1. Ustavnog zakona o privremenoj spriječenosti
Predsjednika Republike Hrvatske za obavljanje svojih dužnosti,
za vrijeme privremene spriječenosti, Predsjednika Republike
zamjenjuje Predsjednik Hrvatskoga državnoga sabora.

III. Ova odluka stupa na snagu danom donošenja, a objavit
će se u »Narodnim novinama«.

Obrazloženje

Vlada Republike Hrvatske je dana 25. studenoga 1999. godine, na
temelju odredbi članka 3. u svezi s člankom 2. stavkom
2. Ustavnog zakona o privremenoj spriječenosti Predsjednika
Republike Hrvatske za obavljanje svojih dužnosti (»Narodne
novine«, broj 123/99, nastavno: Ustavni zakon), Ustavnom
sudu Republike Hrvatske podnijela prijedlog za utvrđivanje
privremene spriječenosti dr. Franje Tuđmana u obavljanju
dužnosti Predsjednika Republike Hrvatske.

Uz prijedlog, Vlada je dostavila i mišljenje Liječničkog
konzilija od 25. studenoga 1999. godine, na temelju kojeg je Ustavni
sud Republike Hrvatske utvrdio da je dr. Franjo Tuđman privremeno
spriječen za obavljanje svojih dužnosti.

Stoga je, na temelju članka 4. Ustavnog zakona, odlučeno
kao u izreci.

Broj: U-VIII-1017/1999
Zagreb, 26. studenoga 1999.

USTAVNI SUD REPUBLIKE HRVATSKE

Predsjednik
**dr. Jadranko Crnić,** v. r.

Odluka, NN 124/1999-1978
## Odluka o raspisivanju izbora za Zastupnički dom Hrvatskoga državnog sabora

### NN 125/1999 (27.11.1999.), Odluka o raspisivanju izbora za Zastupnički dom Hrvatskoga državnog sabora

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske te članka
5. i 80. stavka 2. Zakona o izborima zastupnika u Hrvatski državni
sabor (»Narodne novine«, broj 116/99), donosim

## ODLUKU

### O RASPISIVANJU IZBORA ZA ZASTUPNIČKI DOM HRVATSKOGA DRŽAVNOG SABORA

1. Raspisujem izbore za zastupnike u Zastupnički dom Hrvatskoga
državnog sabora.

2. Izbori će se na biračkim mjestima u Republici
Hrvatskoj održati u ponedjeljak, 3. siječnja 2000.
godine.

Izbori na biračkim mjestima u diplomatsko-konzularnim predstavništvima
Republike Hrvatske održat će se u nedjelju, 2. siječnja
2000. i ponedjeljak, 3. siječnja 2000.

3. Ova Odluka stupa na snagu danom donošenja i objavljuje
se u »Narodnim novinama«.

Urbroj: 01/1-081-99-22/I
Zagreb, 27. studenoga 1999.

Na temelju odredbe članka 1. Ustavnog zakona o
privremenoj spriječenosti Predsjednika Republike Hrvatske
za obavljanje svojih dužnosti
privremeno zamjenjuje
Predsjednika Republike Hrvatske
predsjednik Hrvatskoga državnog sabora
**akademik Vlatko Pavletić**, v. r.

Odluka, NN 125/1999-1980
## Rješenje o odobrenju odluka i Upute Središnjoj depozitarnoj agenciji d.d., Zagreb

### NN 125/1999 (27.11.1999.), Rješenje o odobrenju odluka i Upute Središnjoj depozitarnoj agenciji d.d., Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavak 1. točka 2.
i članka 84c. Zakona o izdavanju i prometu vrijednosnim
papirima (»Narodne novine« 107/95 i 142/98, dalje: Zakon),
Komisija za vrijednosne papire Republike Hrvatske, na zahtjev
Središnje depozitarne agencije d.d. Zagreb, Ksaver 200, u
predmetu odobravanja Odluka i Upute Središnje depozitarne
agencije, na sjednici održanoj 19. studenoga 1999. godine
donijela je sljedeće

## RJEŠENJE

1. Središnjoj depozitarnoj agenciji d.d. Zagreb, Ksaver 200,
odobravaju se:

a) Uputa o postupcima Agencije za prisilnu kupnju (buy-in) i prisilnu
prodaju (sell-out) od 18. studenoga 1999. godine

b) Odluka broj: U-186/99-2, od 18. studenoga 1999. godine

c) Odluka broj: U-179/99-2, od 5. studenoga 1999. godine

2. Ovo rješenje objavit će se u »Narodnim novinama«.

Klasa: UP/I-450-08/99-01/104
Urbroj: 567-03/99-10
Zagreb, 19. studenoga 1999.

Predsjednik Komisije
**Ivica Smiljan,** v. r.

Rješenje, NN 125/1999-1982
## Rješenje o odobrenju Upute za priključivanje korisnika na informacijski sustav Središnjoj depozitarnoj agenciji d.d., Zagreb

### NN 125/1999 (27.11.1999.), Rješenje o odobrenju Upute za priključivanje korisnika na informacijski sustav Središnjoj depozitarnoj agenciji d.d., Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavak 1. točka 2.
i članka 84c. Zakona o izdavanju i prometu vrijednosnim
papirima (»Narodne novine«, 107/95 i 142/98, dalje:
Zakon), Komisija za vrijednosne papire Republike Hrvatske, na
zahtjev Središnje depozitarne agencije d.d. Zagreb, Ksaver
200, u predmetu odobravanja Uputa za priključivanje korisnika
na informacijski sustav Središnje depozitarne agencije na
sjednici održanoj 9. studenoga 1999. godine donijela je sljedeće

## RJEŠENJE

1. Središnjoj depozitarnoj agenciji d.d. Zagreb, Ksaver 200,
odobravaju se Upute za priključivanje korisnika na informacijski
sustav Središnje depozitarne agencije, od 26. listopada 1999.
godine.

2. Ovo rješenje objavit će se u »Narodnim novinama«.

Klasa: UP/I-450-08/99-01/103
Urbroj: 567-03/99-06
Zagreb, 9. studenoga 1999.

Predsjednik Komisije
**Ivica Smiljan,** v. r.

Rješenje, NN 125/1999-1983
## Rješenje o odobrenju odluka i Upute Središnjoj depozitarnoj agenciji d.d., Zagreb

### NN 125/1999 (27.11.1999.), Rješenje o odobrenju odluka i Upute Središnjoj depozitarnoj agenciji d.d., Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavak 1. točka 2.
i članka 84c. Zakona o izdavanju i prometu vrijednosnim
papirima (»Narodne novine«, 107/95 i 142/98, dalje:
Zakon), Komisija za vrijednosne papire Republike Hrvatske, na
zahtjev Središnje depozitarne agencije d.d. Zagreb, Ksaver
200, u predmetu odobravanja Odluka i Uputa Središnje depozitarne
agencije, na sjednici održanoj 9. studenoga 1999. godine
donijela je sljedeće

## RJEŠENJE

1. Središnjoj depozitarnoj agenciji d.d. Zagreb, Ksaver 200,
odobravaju se:

a) Odluka o izmjeni i dopuni Upute za uplatu i upotrebu doprinosa
Jamstvenog fonda članova sudionika Središnje depozitarne
agencije, broj: U-173/99-8, od 27. listopada 1999. godine

b) Uputa o određivanju vrijednosti transakcije temeljem koje
se transakcija smatra Dogovornom transakcijom, broj: U-179/99-4,
od 5. studenoga 1999. godine

c) Odluka o visini novčanog iznosa do kojeg Agencija neće
pokretati postupak prisilne prodaje, broj: 177/99-6, od 3. studenoga
1999. godine

2. Ovo rješenje objavit će se u »Narodnim novinama«.

Klasa: UP/I-450-08/99-01/104
Urbroj: 567-03/99-06
Zagreb, 9. studenoga 1999.

Predsjednik Komisije
**Ivica Smiljan,** v. r.

Rješenje, NN 125/1999-1984
## Obvezatne upute II o tiskanicama za provedbu izbora za zastupnike u Zastupnički dom Hrvatskoga državnog sabora

### NN 126/1999 (28.11.1999.), Obvezatne upute II o tiskanicama za provedbu izbora za zastupnike u Zastupnički dom Hrvatskoga državnog sabora

# DRŽAVNO IZBORNO POVJERENSTVO

Temeljem članka 56. točke 5. Zakona o izborima zastupnika
u Hrvatski državni sabor (»Narodne novine« br.
116/99), Državno izborno povjerenstvo Republike Hrvatske
propisuje

## OBVEZATNE UPUTE II

### O TISKANICAMA ZA PROVEDBU IZBORA ZA ZASTUPNIKE U ZASTUPNIČKI DOM HRVATSKOG DRŽAVNOG SABORA

KANDIDIRANJE

1. Priprema i provedba izbora za zastupnike u Zastupnički
dom Hrvatskog državnog sabora obavljat će se isključivo
na tiskanicama propisanim ovim Obvezatnim uputama.

2. Tiskanice iz točke 1. ovih Obvezatnih uputa nosit će
oznaku OZ.

3. Ako za pojedine radnje nije ovim Obvezatnim uputama utvrđena
odgovarajuća tiskanica, tijela za provedbu izbora odredit
će sadržaj i oblik akta u skladu s odredbama Zakona
o izborima zastupnika u Hrvatski državni sabor kada je to
neophodno za provedbu odgovarajuće izborne radnje, o čemu
će prije donošenja akta izvijestiti izborno povjerenstvo.

4. Tiskanice za provedbu izbora u postupku kandidiranja su:

OZ-1 Prijedlog liste za izbor zastupnika u Zastupnički
dom Hrvatskoga državnog sabora,

OZ-2 Prijedlog neovisne liste za izbor zastupnika u Zastupnički
dom Hrvatskog državnog sabora,

OZ-3 Prijedlog kandidata za izbor zastupnika autohtonih nacionalnih
manjina: mađarske, srpske ili talijanske u Zastupnički
dom Hrvatskog državnog sabora u izbornoj jedinici broj XII,

OZ-4 Prijedlog kandidata za izbor zastupnika autohtonih nacionalnih
manjina: češke i slovačke, odnosno austrijske,
njemačke, rusinske, ukrajinske i židovske u Zastupnički
dom Hrvatskog državnog sabora u izbornoj jedinici broj XII,

OZ-5 Prijedlog neovisnog kandidata za izbor zastupnika autohtonih
nacionalnih manjina: mađarske, srpske ili talijanske u Zastupnički
dom Hrvatskog državnog sabora kojeg predlažu birači,

OZ-6 Prijedlog neovisnog kandidata za izbor zastupnika autohtonih
nacionalnih manjina: češke i slovačke, odnosno
austrijske, njemačke, rusinske, ukrajinske i židovske
u Zastupnički dom Hrvatskog državnog sabora kojeg
predlažu birači.

5. Ove Obvezatne upute stupaju na snagu danom objave u »Narodnim
novinama«.

Klasa: 013-01/99-01/01
Urbroj: 599-01-99/2
Zagreb, 27. studenog 1999.

Predsjednik
**Marijan Ramušćak,** v. r.

![](dodatni/371518.gif)

![](dodatni/371519.gif)

![](dodatni/371520.gif)

![](dodatni/371521.gif)

![](dodatni/371522.gif)

![](dodatni/371523.gif)

![](dodatni/371524.gif)

![](dodatni/371525.gif)

![](dodatni/371526.gif)

![](dodatni/371527.gif)

![](dodatni/371528.gif)

![](dodatni/371529.gif)

![](dodatni/371530.gif)

![](dodatni/371531.gif)

![](dodatni/371532.gif)

Uputa, NN 126/1999-1986
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o prestanku zastupničkog mandata i početku obnašanja zastupničke dužnosti zamjenika zastupnika

### NN 127/1999 (29.11.1999.), Odluka o prestanku zastupničkog mandata i početku obnašanja zastupničke dužnosti zamjenika zastupnika

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članaka
10. i 11. Zakona o izborima zastupnika u Hrvatski državni
sabor (»Narodne novine«, br. 116/99.), Zastupnički
dom Hrvatskoga državnog sabora na sjednici 24. studenoga
1999., donio je

## ODLUKU

### O PRESTANKU ZASTUPNIČKOG MANDATA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA

Utvrđuje se da 24. studenoga 1999. prestaje zastupnički
mandat SMILJKU SOKOLU i da zastupničku dužnost 24.
studenoga 1999. počinje obnašati zamjenik zastupnika
MIRKO RAMUŠĆAK.

Klasa: 013-03/99-01/01
Zagreb, 24. studenoga 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 127/1999-1987
## Odluka o odlikovanju visokih crkvenih dostojanstvenika Svete Stolice

### NN 127/1999 (29.11.1999.), Odluka o odlikovanju visokih crkvenih dostojanstvenika Svete Stolice

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka
2., stavak 1., Zakona o odlikovanjima i priznanjima Republike
Hrvatske (»Narodne novine« broj 20/95), a na prijedlog
Državnog povjerenstva za odlikovanja i priznanja, donosim

## ODLUKU

kojom se

*visoki crkveni dostojanstvenici Svete Stolice*

*odlikuju*

za izniman osobni doprinos promicanju prijateljskih odnosa između
Svete Stolice i Republike Hrvatske, iskazanu potporu međunarodnom
priznanju Republike Hrvatske, kao i za zasluge u ostvarenju državnih
i pastoralnih posjeta Svetog Oca Pape Ivana Pavla II. nezavisnoj,
suverenoj i demokratskoj hrvatskoj državi.

VELEREDOM KRALJICE JELENE S LENTOM I DANICOM

1. Uzoriti kardinal Angelo Sodano, državni tajnik Svete Stolice

VELEREDOM KRALJA DMITRA ZVONIMIRA S LENTOM I DANICOM

1. Preuzvišeni nadbiskup Giovanni Battista Re, zamjenik za
opće poslove Svete Stolice

2. Preuzvišeni nadbiskup Jean-Louis Tauran, tajnik Svete
Stolice za odnose s državama

REDOM KNEZA BRANIMIRA S OGRLICOM

1. Msgr. Pedro Lopez Quintana, povjerenik Svete Stolice za opće
poslove

2. Msgr. Celestino Migliore, podtajnik Svete Stolice za odnose
s državama

Broj: 01-051-99-2-1/1
Zagreb, 12. listopada 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 127/1999-1988
## Odluka o odlikovanju Redom Danice hrvatske s likom Blaža Lorkovića, Redom Danice hrvatske s likom Katarine Zrinske, Redom Danice hrvatske s likom Antuna Radića, Redom hrvatskog trolista, Redom hrvatskog pletera

### NN 127/1999 (29.11.1999.), Odluka o odlikovanju Redom Danice hrvatske s likom Blaža Lorkovića, Redom Danice hrvatske s likom Katarine Zrinske, Redom Danice hrvatske s likom Antuna Radića, Redom hrvatskog trolista, Redom hrvatskog pletera

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka
2., stavak 1., Zakona o odlikovanjima i priznanjima Republike
Hrvatske (»Narodne novine« broj 20/95), donosim

## ODLUKU

kojom se

za osobite zasluge u promicanju prijateljskih odnosa između
hrvatskog i talijanskog naroda, unapređivanjem kulturnih,
gospodarskih i drugih veza,

*odlikuju*

REDOM DANICE HRVATSKE S LIKOM BLAŽA LORKOVIĆA

1. Giovani Giorgetta

REDOM DANICE HRVATSKE S LIKOM KATARINE ZRINSKE

1. Dr. Šima Šandrić-Gotovac

REDOM DANICE HRVATSKE S LIKOM ANTUNA RADIĆA

1. Agostina Piccoli - posmrtno

REDOM HRVATSKOG TROLISTA

1. Luka Krilić

2. Flaminio Piccoli

REDOM HRVATSKOG PLETERA

1. Dr. Mario Caristo

2. Maurizio Giorgetta

3. Juan-Carlos Damir Murković

4. Sergio Sammartino

5. Ivano Zara

6. Luigi Zara

Broj: 01-051-99-13-2-2/1
Zagreb, 14. listopada 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 127/1999-1989
## Uredba o naknadi troškova nadzora kakvoće proizvoda za koje je potrebno uvjerenje o kakvoći

### NN 127/1999 (29.11.1999.), Uredba o naknadi troškova nadzora kakvoće proizvoda za koje je potrebno uvjerenje o kakvoći

# VLADA REPUBLIKE HRVATSKE

Na temelju članka 18. stavka 2. Zakona o Državnom
inspektoratu (»Narodne novine«, broj 76/99) i članka
26. stavka 1. Zakona o Vladi Republike Hrvatske (»Narodne
novine«, broj 101/98), Vlada Republike Hrvatske je na sjednici
održanoj 25. studenoga 1999. godine, donijela

## UREDBU

### O NAKNADI TROŠKOVA NADZORA KAKVOĆE PROIZVODA ZA KOJE JE POTREBNO UVJERENJE O KAKVOĆI

Članak 1.

Visina naknade za pokriće troškova nadzora kakvoće
proizvoda koji podliježu nadzoru kakvoće pri uvozu
i domaćih proizvoda prije stavljanja u promet prema posebnom
propisu, utvrđuje se po pregledu gospodarskog inspektora u
iznosu od 40,00 kuna.

Članak 2.

Naknada iz članka 1. ove Uredbe povećava se za 100%
za obavljeni nadzor noću, na spomendan i u neradne dane.

Pod noćnim radom, u smislu prethodnog stavka, razumijeva
se rad od 22 sata do 6 sati idućeg dana.

Članak 3.

Uvoznik odnosno domaći proizvođač dužan
je uz zahtjev za izdavanje uvjerenja o kakvoći nadležnom
gospodarskom inspektoru priložiti dokaz o uplati naknade
iz članka 1. i članka 2. ove Uredbe.

Naknada iz stavka 1. ovog članka prihod je Državnog
proračuna i uplaćuje se na račun: 30102-630-16
(21-7005) - prihodi tijela državne uprave.

Članak 4.

Ako uvoznik odnosno domaći proizvođač ne pripremi
pravodobno proizvode za pregled, a inspektor iziđe na mjesto
pregleda u određeno vrijeme, dužan je za izlazak inspektora
platiti 40 kuna po satu čekanja.

Ako se promet obavlja izvan sjedišta inspekcije, uvoznik
odnosno domaći proizvođač dužan je na ispostavljeni
račun platiti putne troškove.

Članak 5.

Datum primjene ove Uredbe prestaje važiti Odluka o naknadi
troškova nadzora kakvoće proizvoda pri uvozu i izvozu
(»Narodne novine«, broj 42/96).

Članak 6.

Ova Uredba stupa na snagu osmog dana od dana objave u »Narodnim
novinama«.

Klasa: 336-01/99-03/02
Urbroj: 5030116-99-2
Zagreb, 25. studenoga 1999.

Predsjednik
**mr. Zlatko Mateša,** v. r.

Uredba, NN 127/1999-1994
## Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

### NN 127/1999 (29.11.1999.), Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

# VLADA REPUBLIKE HRVATSKE

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 25. studenoga
1999. godine, donijela

## ODLUKU

### O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE

I.

Visina carine po mjernoj jedinici pri uvozu poljoprivrednih i prehrambenih
proizvoda iz ovih tarifnih oznaka iz Dodatka A Carinske tarife mijenja
se i iznosi:

|  |  |  |  |  |
| --- | --- | --- | --- | --- |
| **Tarifni   broj  Carinske  tarife** | **Tarifna    oznaka** | **Naziv** | **Mjerna         jedinica** | **Svota   carine   u kunama      po mjernoj           jedinici** |
| 20.09 |  | Voćni sokovi (uključujući mošt     od grožđa) i sokovi od povrća,     nefermentirani i bez dodanog al-       kohola, s dodanim ili bez doda-    nog šećera ili drugih tvari za zas-    lađivanje: |  |  |
|  | 2009.80 | - sok od ostalog voća ili povrća |  |  |
|  | 2009.801 | --- koncentrirani | kg | 0.00 |
|  | 2009.90 | - mješavine sokova: |  |  |
|  | 2009.901 | --- koncentrirani | kg | 0.00 |
| 21.06 |  | Prehrambeni proizvodi     nespomenuti i neobuhvaćeni na     drugom mjestu: |  |  |
|  | 2106.90 | - ostalo: |  |  |
|  | 2106.903 | --- sirupi za pripravu     bezalkoholnih pića i     voćni sirupi: |  |  |
|  | 2106.9032 | ---- voćni | kg | 1.85 |
| 22.04 |  | Vino od svježeg grožđa,     uključujući pojačana vina,     mošt od grožđa osim mošta iz     tar. broja 20.09: |  |  |
|  | 2204.10 | - pjenušava vina: |  |  |
|  | 2204.101 | --- u posudama od 2 litre: |  |  |
|  | 2204.1012 | ---- gazirano pjenušava | 1 | 2.85 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 34/98, 35/98, 36/98, 48/98,
71/98, 89/98, 90/98, 98/98, 120/98, 122/98, 129/98, 132/98, 140/98, 145/98,
151/98, 157/98, 163/98, 10/99, 38/99, 39/99, 45/99, 66/99, 90/99, 98/99
i 110/99), za tarifne oznake navedene u ovoj Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03/02
Urbroj: 5030116-99-19
Zagreb, 25. studenoga 1999.

Predsjednik
**mr. Zlatko Mateša,** v. r.

Odluka, NN 127/1999-1995
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izmjeni Odluke o naknadi za eksploataciju mineralnih sirovina

### NN 127/1999 (29.11.1999.), Odluka o izmjeni Odluke o naknadi za eksploataciju mineralnih sirovina

# VLADA REPUBLIKE HRVATSKE

Na temelju članka 11. stavka 5. Zakona o rudarstvu (»Narodne
novine«, broj 35/95) i članka 20. stavka 1. Zakona
o područjima posebne državne skrbi (»Narodne
novine«, broj 44/96), Vlada Republike Hrvatske je na sjednici
održanoj 25. studenoga 1999. godine, donijela

## ODLUKU

### O IZMJENI ODLUKE O NAKNADI ZA EKSPLOATACIJU MINERALNIH SIROVINA

I.

U Odluci o naknadi za eksploataciju mineralnih sirovina (»Narodne
novine«, broj 104/96), točka III. mijenja se i glasi:

»Na područjima iz članka 4. i 5. Zakona o područjima
posebne državne skrbi, naknada za eksploataciju mineralnih
sirovina iznosi:

- za mineralne sirovine iz točke I. ove Odluke 1%,

- za mineralne sirovine iz točke II. ove Odluke 0,5% «.

II.

Ova Odluka stupa na snagu danom donošenja, a objavit će
se u »Narodnim novinama«.

Klasa: 310-04/94-01/01
Urbroj: 5030116-99-1
Zagreb, 25. studenoga 1999.

Predsjednik
**mr. Zlatko Mateša,** v. r.

Odluka, NN 127/1999-1996
## Rješenje o odobrenju dodatka prospektu o izdavanju komercijalnih zapisa PLIVE d.d.

### NN 127/1999 (29.11.1999.), Rješenje o odobrenju dodatka prospektu o izdavanju komercijalnih zapisa PLIVE d.d.

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavak 1. točka 2.,
članka 18. i članka 20. stavak 1. i 2. Zakona o
izdavanju i prometu vrijednosnim papirima (»Narodne novine«,
broj 107/95 i 148/98), Komisija za vrijednosne papire Republike
Hrvatske (u daljnjem tekstu: Komisija), temeljem zahtjeva trgovačkog
društva PLIVA d.d., Zagreb, Ulica grada Vukovara 49, za odobrenje
dodatka prospektu o izdavanju komercijalnih zapisa PLIVE d.d.,
na redovnoj sjednici održanoj dne 23. studenoga 1999. godine
donijela je sljedeće

## RJEŠENJE

### O ODOBRENJU DODATKA PROSPEKTU O IZDAVANJU KOMERCIJALNIH ZAPISA PLIVE d.d.

1. Trgovačkom društvu PLIVA d.d., Zagreb, Ulica grada
Vukovara 49, odobrava se dodatak prospektu o izdavanju komercijalnih
zapisa PLIVE d.d. sa sljedećim sadržajem:

Točka 1. »VRSTA VRIJEDNOSNOG PAPIRA« dopunjuje
se na način da se na kraju točke dodaje sljedeći
tekst:

»Komercijalni zapisi PLIVE d.d. mogu se izdati u čistom
kunskom obliku ili uz valutnu klauzulu.

U slučaju izdanja uz valutnu klauzulu sva plaćanja
u vezi s komercijalnim zapisima vrše se u kunama prema srednjem
tečaju HNB na dan plaćanja«.

Točka 5. »NAZIVNA VRIJEDNOST JEDNOG KOMERCIJALNOG
ZAPISA« mijenja se i nakon izmjene glasi:

»Nazivna vrijednost jednog komercijalnog zapisa iznosi 10.000
kuna ako se radi o čistim kunskim komercijalnim zapisima
ili 3.000 DEM ukoliko se komercijalni zapisi izdaju s valutnom
klauzulom«.

Točka 6. »VRIJEDNOST POJEDINE TRANŠE« mijenja
se i nakon izmjene glasi:

»Najmanja svota ukupne vrijednosti jedne tranše iznosi
25.000.000 kuna u slučaju izdanja čistih kunskih
komercijalnih zapisa.

Najmanja svota ukupne vrijednosti jedne tranše iznosi 3.000.000
DEM u slučaju izdanja komercijalnih zapisa s valutnom klauzulom.«

Točka 16. »ISKUP KOMERCIJALNOG ZAPISA« mijenja
se i nakon izmjene glasi:

»PLIVA d.d. će komercijalne zapise iskupljivati na
datum dospijeća po njihovoj nazivnoj cijeni«.

2. Ovo rješenje objavit će se u »Narodnim novinama«.

Klasa: UP/I-450-08/98-01/121
Urbroj: 567-01/98-22
Zagreb, 23. studenoga 1999.

Predsjednik Komisije
**Ivica Smiljan,** v. r.

Rješenje, NN 127/1999-1999
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marijanu Paliću iz Zagreba

### NN 127/1999 (29.11.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marijanu Paliću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Marijana Palića iz Zagreba,
Kozarčeva 11, podnesen dana 9. studenoga 1999. godine,
za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
dana 23. studenoga 1999. godine, donijela je sljedeće

## RJEŠENJE

1. Marijanu Paliću iz Zagreba, Kozarčeva 11, JMBG:0302967330155
izdaje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
godine, do zaključno 23. studenoga 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 23. studenoga 1999. godine pod rednim brojem
27.

4. Ovo rješenje objavit će se u »Narodnim novinama«.

Klasa: UP/I-450-08/99-01/111
Urbroj: 567-03/99-02
Zagreb, 23. studenoga 1999.

Predsjednik Komisije
**Ivica Smiljan,** v. r.

Rješenje, NN 127/1999-2000
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Nenadu Pavletiću iz Zagreba

### NN 127/1999 (29.11.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Nenadu Pavletiću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Nenada Pavletića iz Zagreba,
Malopoljska 7, podnesen dana 9. studenoga 1999. godine, za izdavanje
dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 23. studenoga
1999. godine, donijela je sljedeće

## RJEŠENJE

1. Nenadu Pavletiću iz Zagreba, Malopoljska 7, JMBG:2306967330026
izdaje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
godine, do zaključno 23. studenoga 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 23. studenoga 1999. godine pod rednim brojem
26.

4. Ovo rješenje objavit će se u »Narodnim novinama«.

Klasa: UP/I-450-08/99-01/110
Urbroj: 567-03/99-02
Zagreb, 23. studenoga 1999.

Predsjednik Komisije
**Ivica Smiljan,** v. r.

Rješenje, NN 127/1999-2001
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Branki Čempuh iz Zagreba

### NN 127/1999 (29.11.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Branki Čempuh iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Branke Čempuh iz Zagreba,
Klaićeva 36, podnesen dana 9. studenoga 1999. godine, za
izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
dana 23. studenoga 1999. godine, donijela je sljedeće

## RJEŠENJE

1. Branki Čempuh iz Zagreba, Klaićeva 36, JMBG:2505950335078
izdaje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
godine, do zaključno 23. studenoga 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 23. studenoga 1999. godine pod rednim brojem
28.

4. Ovo rješenje objavit će se u »Narodnim novinama«.

Klasa: UP/I-450-08/99-01/109
Urbroj: 567-03/99-02
Zagreb, 23. studenoga 1999.

Predsjednik Komisije
**Ivica Smiljan,** v. r.

Rješenje, NN 127/1999-2002
## Ispravak Zakona o izmjenama i dopunama Zakona o autorskom pravu

### NN 127/1999 (29.11.1999.), Ispravak Zakona o izmjenama i dopunama Zakona o autorskom pravu

Nakon izvršenog usporeðivanja s izvornim tekstom utvrðene
su pogreške u Zakonu o izmjenama i dopunama Zakona o autorskom
pravu objavljenom u »Narodnim novinama« broj 76 od 19.
srpnja 1999. te se daje

## ISPRAVAK

### ZAKONA O IZMJENAMA I DOPUNAMA ZAKONA O AUTORSKOM PRAVU

U èlanku 2. umjesto rijeèi: »ukljuèuju«
treba stajati rijeè: »ukljuèujuæi«.

U èlanku 18. stavku 1. umjesto rijeèi: »riijeè«
treba stajati rijeè: »rijeè«.

U èlanku 19., u dodanom èlanku 120b. stavku 1. umjesto
rijeèi: »odobenje« treba stajati rijeè:
»odobrenje«, a u stavku 4. umjesto rijeèi: »pedest«
treba stajati rijeè: »pedeset«.

U èlanku 21., u dodanom èlanku 124a. stavku 2. umjesto
broja: »6« treba stajati rijeè: »šest«,
a u èlanku 124b. stavku 2. umjesto broja: »3«
treba stajati rijeè: »tri«.

U èlanku 22. stavku 1. toèki 1) umjesto rijeèi:
»presene« treba stajati rijeè: »prenese«.

U èlanku 26. stavku 1. umjesto rijeèi: »potpuno«
treba stajati rijeè: »potpune«.

U èlanku 32. umjesto broja: »6« treba stajati
rijeè: »šest«.

**NAPOMENA:** Izvršena je ispravka na web stranici NN broj 76 iz 1999. godine.

Klasa: 121-12/92-01/02
Zagreb, 19. studenoga 1999.

Tajnik
Zastupnièkog doma
Hrvatskoga državnog sabora
**Krešimir Aleriæ, dipl. iur.,** v. r.

Zakon, NN 127/1999-2004
## Ispravak Zakona o žigu

### NN 127/1999 (29.11.1999.), Ispravak Zakona o žigu

Nakon izvršenog usporeðivanja s izvornim tekstom utvrðene
su pogreške u Zakonu o žigu objavljenom u »Narodnim
novinama« broj 78 od 23. srpnja 1999. te se daje

## ISPRAVAK

### ZAKONA O ŽIGU

U èlanku 15. stavku 3. umjesto rijeèi: »neutvrðene«
treba stajati rijeè: »utvrðene«.

U èlanku 28. stavku 1. umjesto rijeèi: »kasnije«
treba stajati rijeè: »kasniji«.

U podnaslovu ispred èlanka 57. umjesto rijeèi: »tijelu«
treba stajati rijeè: »tijeku«.

**NAPOMENA:** Izvršena je ispravka na web stranici NN broj 78 iz 1999. godine.

Klasa: 038-02/99-01/01
Zagreb, 19. studenoga 1999.

Tajnik
Zastupnièkog doma
Hrvatskoga državnog sabora
**Krešimir Aleriæ, dipl. iur.,** v. r.

Zakon, NN 127/1999-2006
## Ispravak Zakona o industrijskom obličju

### NN 127/1999 (29.11.1999.), Ispravak Zakona o industrijskom obličju

Nakon izvršenog usporeðivanja s izvornim tekstom utvrðene
su pogreške u Zakonu o industrijskom oblièju objavljenom
u »Narodnim novinama« broj 78 od 23. srpnja 1999. te
se daje

## ISPRAVAK

### ZAKONA O INDUSTRIJSKOM OBLIÈJU

U podnaslovu ispred èlanka 1. umjesto rijeèi: »zakona«
treba stajati rijeè: »Zakona«.

U èlanku 1. umjesto rijeèi: »presanak«
treba stajati rijeè: »prestanak«.

U èlanku 12. stavku 1. toèki 3. umjesto rijeèi:
»i« treba stajati rijeè: »ili«.

U èlanku 22. stavku 2. umjesto rijeèi: »podnešena«
treba stajati rijeè: »podnesena«.

U èlanku 40. stavku 2. umjesto rijeèi: »vrijiednosti«
treba stajati rijeè: »vrijednosti«.

U èlanku 42. stavku 2. iza rijeèi: »zaštite«
treba stajati rijeè: »kao«.

U èlanku 52. stavku 3. umjesto rijeèi: »zahtjevne«
treba stajati rijeè: »zahtjevane«.

U èlanku 54. stavku 3. umjesto rijeèi: »lincencije«
treba stajati rijeè: »licencije«.

**NAPOMENA:** Izvršena je ispravka na web stranici NN broj 78 iz 1999. godine.

Klasa: 310-01/99-01/01
Zagreb, 19. studenoga 1999.

Tajnik
Zastupnièkog doma
Hrvatskoga državnog sabora
**Krešimir Aleriæ, dipl. iur.,** v. r.

Zakon, NN 127/1999-2007
## Ispravak Zakona o oznakama zemljopisnog podrijetla proizvoda i usluga

### NN 127/1999 (29.11.1999.), Ispravak Zakona o oznakama zemljopisnog podrijetla proizvoda i usluga

Nakon izvršenog usporeðivanja s izvornim tekstom utvrðene
su pogreške u Zakonu o oznakama zemljopisnog podrijetla proizvoda
i usluga objavljenom u »Narodnim novinama« broj 78 od
23. srpnja 1999. te se daje

## ISPRAVAK

### ZAKONA O OZNAKAMA ZEMLJOPISNOG PODRIJETLA PROIZVODA I USLUGA

U èlanku 11. stavku 3. umjesto rijeèi u zagradi:
»daljenjem« treba stajati rijeè: »daljnjem«.

U èlanku 12. stavku 2. umjesto rijeèi: »priijevod«
treba stajati rijeè: »prijevod«.

U èlanku 32. stavku 1. umjesto rijeèi: »od«
treba stajati rijeè: »do«.

**NAPOMENA:** Izvršena je ispravka na web stranici NN broj 78 iz 1999. godine.

Klasa: 310-01/99-01/02
Zagreb, 19. studenoga 1999.

Tajnik
Zastupnièkog doma
Hrvatskoga državnog sabora
**Krešimir Aleriæ, dipl. iur.,** v. r.

Zakon, NN 127/1999-2008
## Ispravak Zakona o zaštiti planova rasporeda integriranih sklopova

### NN 127/1999 (29.11.1999.), Ispravak Zakona o zaštiti planova rasporeda integriranih sklopova

Nakon izvršenog usporeðivanja s izvornim tekstom utvrðene
su pogreške u Zakonu o zaštiti planova rasporeda integriranih
sklopova objavljenom u »Narodnim novinama« broj 78 od
23. srpnja 1999. te se daje

## ISPRAVAK

### ZAKONA O ZAŠTITI PLANOVA RASPOREDA INTEGRIRANIH SKLOPOVA

U èlanku 3. stavku 3. umjesto rijeèi: »narudžbi«
treba stajati rijeè: »narudžbom«.

U èlanku 16. stavku 1. umjesto rijeèi: »njegovih«
treba stajati rijeè: »njezinih«.

U èlanku 25. umjesto rijeèi: »o« treba
stajati rijeè: »od«.

**NAPOMENA:** Izvršena je ispravka na web stranici NN broj 78 iz 1999. godine.

Klasa: 381-01/99-01/01
Zagreb, 19. studenoga 1999.

Tajnik
Zastupnièkog doma
Hrvatskoga državnog sabora
**Krešimir Aleriæ, dipl. iur.,** v. r.

Ostalo, NN 127/1999-2009